ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Μαρτίου 1996 για το διορισμό ενός μέλους της Επιτροπής των Περιφερειών (96/231/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την απόφαση του Συμβουλίου, της 26ης Ιανουαρίου 1994, περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 1994 μέχρι τις 25 Ιανουαρίου 1998 (1), Εκτιμώντας ότι δύο έδρες αναπληρωματικού μέλους της Επιτροπής των Περιφερειών είναι κενές λόγω παραίτησης του κ. Angelo Romano, η οποία κοινοποιήθηκε στο Συμβούλιο στις 12 Φεβρουαρίου 1996, και του κ. Thomas Mirow, η οποία κοινοποιήθηκε στο Συμβούλιο στις 11 Μαρτίου 1996, Έχοντας υπόψη την πρόταση της κυβέρνησης της Γερμανίας και την πρόταση της κυβέρνησης της Ιταλίας, ΑΠΟΦΑΣΙΖΕΙ: Άρθρο μόνο 1. Ο κ. Silvano Moffa διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Angelo Romano και για το υπόλοιπο της θητείας του, δηλαδή μέχρι τις 25 Ιανουαρίου 1998, 2. Ο κ. Knut Nevermann διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Thomas Mirow και για το υπόλοιπο της θητείας του, δηλαδή μέχρι τις 25 Ιανουαρίου 1998. Βρυξέλλες, 19 Μαρτίου 1996.

[Source: multi_eurlex | Tokens: 1114]